Aνέπτυξε σπουδαία στρατιωτική δραστηριότητα κατά την Επανάσταση του 1821 και πλαισίωσε σημαντικούς και γνωστούς οπλαρχηγούς. Στις 10 Ιουνίου 1823 προτάθηκε από το Εκτελεστικό στο Βουλευτικό η προαγωγή του στο βαθμό της χιλιαρχίας (Oπλαρχηγός - σημερινός βαθμός Υποστράτηγου) - Αρχ. Ελλην. Παλιγγ. Τόμος 2 σσ. 70 &amp; 475 - μαζί με τους συναγωνιστές του Ιωάννη Στρατάκο, Μαυροειδή Μαντζάκο, Βασίλειο Πολιτάκο, Δημήτριο Πουλικάκο και άλλους. Στις 11 Αυγούστου του 1824 υπηρετούσε ως χιλίαρχος υπό τον Διονύσιο Μούρτζινο στο στρατόπεδο του Μεσσηνιακού Κόλπου ("ΓΑΚ, Υπουργ. Πολέμου, Φακ.27, εγγρ. 080, αριθ. καταλ.15. Α.Α.Ε.Β.Ε, κουτί 38, φακ. αριθ. 18").